Awwal Ibrahim

Alhaji Mohammed Awwal Ibrahim yin kọmegán Naijilianu de he sẹ̀n taidi ayimatẹngán Ayimatẹn Niger Tọn sọn Abọ̀húsun 1979 tọn jẹ Alunlunsun 1983 to ojlẹ Nigerian Second Republic tọn mẹ. Tonudọgbẹ National Party of Nigeria (NPN) tọn ji wẹ e gbọ̀n do lezun ayimatẹngán.

Ovú whenu po Wepiplọn etọn po
Ibrahim yin jiji to Abuja to lẹdo de wá nọ yin yinyonẹn di Suleja todin mẹ to 1941.
E yì wehọ Provincial Secondary School tọn to Bida sọn 1956 jẹ 1961 bosọ zindonukọ̀n to nupinplọn etọn mẹ to wehọ School for Arabic Studies tọn mẹ to Kano. 
E mọ gbedewema daho yí to Glẹnsigbe mẹ to wehọmẹ alavọ tọn Abdullahi Bayero College tọn mẹ to 1967 bosọ mọ daho pete tọn yi to 1970.
E bẹ azọ́n jẹeji to Wehọmẹ Alavọ Ahmadu Bello tọn to 1967 taidi meplọntọ ogbè lẹ tọn de. 
Sọn 1967 jẹ 1976, Ibrahim yinukọ̀n taun to azọ́ngban anadidenanu tọn lẹ mẹ, ewọ wẹ yin yinkọ-zedainamẹtọ Bayero University tọn to Kano bosọ yin Anadenanutọ Wekantọ tọn na Center for Cultural Studies to gblagbla 1973 tọn jẹ 1975 tọn mẹ. To whenue Ayimatẹn Niger tọn yin didoai to 1976, azọ́ndenamẹ etọn diọ bọ e yin didohlan ayimatẹn yọyọ lọ mẹ taidi anadenanutọ. To bẹjeẹji, e wazọ́n taidi Wekantọ Tẹgbẹ tọn na Azọ́ndenamẹ Vonọtaun lẹ bọ to godo mẹ e wa lẹzun Wekantọ Tẹgbẹ tọn na Gandudu Dokọ̀ tọn. 

Ayimatẹngán 
To 1979,e jo azọ́n etọn do bo whlẹnagba nado lezun Ayimatẹngán Ayimatẹn Niger tọn to tonudọgbẹ NPN tọn glọ. 

Ibrahim duto tito vobibla tọn dokọ̀ tọn po ayimatẹn tọn po ji bo gbọnmọ dali lezun Ayimatẹngán tintan he mọ aṣẹpipa gbọn vobibla dali to Ayimatẹn Niger tọn mẹ.